Ludwig Ritter von Köchel
Ludwig Ritter von Köchel, 1800-1877, østrigsk jurist og embedsmand. Ludwig Ritter von Köchel udarbejdede en tematisk fortegnelse over Wolfgang Amadeus Mozarts værker (1862). 
Fortegnelsens nummerering, hvortil der henvises med K eller KV (Köchel-Verzeichnis), er bibeholdt trods senere ændringer i den kronologiske værkrækkefølge, og dens indhold og anlæg er blevet normgivende for andre tematiske fortegnelser. 
Köchel katalogiserede også den tyske barokkomponist J.J. Fux' værker.